*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2016. 02. 18.**

**Javaslat Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási keretszerződés (2016. január-március hónap) 1. számú módosítására**

**Előadó:** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Markóth Béla Városüzemeltetési és Beruházási Osztály vezetője

 Somfai Tamás gazdasági ügyintéző

**Meghívott:** Mádai Balázs elnök-vezérigazgató DVG Zrt.

**Véleményező bizottságok:**

ügyrendi, igazgatási és jogi bizottság 2016.02.10

városüzemeltetési, környezetvédelmi és turisztikai bizottság 2016.02.10

pénzügyi bizottság 2016.02.09

gazdasági és területfejlesztési bizottság 2016.02.10

**A napirendi pont rövid tartalma:** Dunaújváros MJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. A szerződésben meghatározott hó és síkosságmentesítés, út és járdaburkolatok felületi javítása, karbantartása, valamint egyéb köztisztasági feladatok, illegális hulladékok begyűjtése feladatokra jóváhagyott előirányzatok előreláthatólag nem elegendőek, mely a szerződés 1. számú módosítását indokolja.

**A napirendi pont előkészítőinek adatai:**

Osztály neve: Városüzemeltetési és Beruházási Osztály

Ügyintéző neve: Somfai Tamás

E-mail címe: somfai@pmh.dunanet.hu

Telefonszáma: 25/544-111

Iktatószám: 4321/2016

Előkészítő aláírása: Somfai Tamás sk.

Igazgató / Osztályvezető aláírása: Markóth Béla sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.02.03

Ellenőrzés dátuma: 2016.02.03

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzés: Dudás Pálné: L

2016.02.04.

**JAVASLAT**

**Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási keretszerződés (2016. január-március hónap) 1. számú módosítására**

**Tisztelt Közgyűlés!**

Dunaújváros MJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. A szerződésben meghatározott hó és síkosságmentesítés, út és járdaburkolatok felületi javítása, karbantartása, valamint egyéb köztisztasági feladatok, illegális hulladékok begyűjtése feladatokra jóváhagyott előirányzatok előreláthatólag nem elegendőek, mely a szerződés 1. számú módosítását indokolja.

A 714/2015. (XII.17.) közgyűlési határozat alapján a DVG Zrt.-vel megkötött szolgáltatási keretszerződésben a hó és síkosságmentesítés feladatsoron 80.000.000 Ft előirányzat szerepel, mely összeg előreláthatólag nem fedezi a március hónap végéig ellátandó feladatokat. **Az előirányzat emelésének indoka, hogy januári hónapban a többszöri hóesés és hajnali lefagyások megszüntetésének érdekében fokozott munkavégzésre volt szükség, így a januári teljesítés igazolás során br. 64.000.000 Ft került kifizetésre. A fennmaradó br. 16.000.000 Ft – amennyiben beavatkozásra nincs szükség – a február és március hónap csökkentett ügyeleti és készenléti díjaira sem elegendő.**

**A fentiekre tekintettel a DVG Zrt. szolgáltatási keretszerződésének III. sorát – hó és síkosságmentesítés – 14.000.000. Ft-tal szükséges megemelni.**

A 714/2015. (XII.17.) közgyűlési határozat alapján a DVG Zrt.-vel megkötött szolgáltatási keretszerződésben a egyéb köztisztasági feladatok, illegális hulladékok elszállítása feladatsoron 2.880.000 Ft előirányzat szerepel, mely összeg előreláthatólag nem fedezi a március hónap végéig ellátandó feladatokat. **Az előirányzat emelésének indoka, hogy az illegálisan kihelyezett hulladékok mennyisége több az előre betervezett mennyiségtől.**

**A fentiekre tekintettel a DVG Zrt. szolgáltatási keretszerződésének VIII. sorát – egyéb köztisztasági feladatok, illegális hulladékok elszállítása – 1.000.000. Ft-tal szükséges megemelni.**

A 714/2015.(XII.17.) közgyűlési határozat alapján a DVG Zrt.-vel megkötött szolgáltatási keretszerződésében az út és járdaburkolatok felületi javítása, karbantartása feladatsoron 9.000.000 Ft előirányzat szerepel, mely összeg előreláthatólag nem fedezi a március hónap végéig ellátandó feladatokat. **Az előirányzat emelésének indoka az elöregedett úthálózat folyamatosan nagy forgalmi terhelése, továbbá az elöregedett csatornahálózat a szélsőséges időjárási viszonyok miatt szintén nagy terhelést kap.**

A különböző hatóságoktól (rendőrség, mentő, katasztrófavédelem), a szolgáltatóktól (tömegközlekedés), a lakosságtól, valamint az önkormányzati képviselőktől megnövekedtek a bejelentések. Az év folyamán több balesetveszélyes úthiba, süllyedés, gyűrődés, kimosódás keletkezett, amivel nem kalkuláltunk.

**A fentiekre tekintettel a DVG Zrt. szolgáltatási keretszerződésének XIV. sorát – út és járdaburkolatok felületi javítása, karbantartása – 10.000.000 Ft-tal szükséges megemelni.**

**A DVG Zrt. szolgáltatási keretszerződésének VIII.-XIV. során szereplő előirányzatok emelése biztosítja 2016. március hónap végéig ellátandó feladatok vonatkozásában a zökkenőmentes feladatellátást.**

**A keretszerződés többi sorát a változás nem érinti.**

Az előterjesztést a városüzemeltetési, környezetvédelmi és turisztikai bizottság, a pénzügyi bizottság, a gazdasági és területfejlesztési bizottság, az ügyrendi, igazgatási és jogi bizottság tárgyalja.

**Bizottsági vélemények:**

Az **ügyrendi, igazgatási és jogi bizottság** 2016.02.10-i ülésén megtárgyalta és 6 igen szavazattal egyhangúlag közgyűlési tárgyalásra alkalmasnak nyilvánította.

A **városüzemeltetési, környezetvédelmi és turisztikai bizottság** 2016.02.10-i ülésén megtárgyalta és 6 igen szavazattal egyhangúlag közgyűlési tárgyalásra alkalmasnak nyilvánította.

A **pénzügyi bizottság** 2016.02.09-i ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A **gazdasági és területfejlesztési bizottság** 2016.02.10-i ülésén megtárgyalta és 5 igen szavazattal egyhangúlag közgyűlési tárgyalásra alkalmasnak nyilvánította.

A fentiek alapján az alábbi határozati javaslatokat terjesztjük a Tisztelt Közgyűlés elé:

 **HATÁROZATI JAVASLAT**

**Dunaújváros Megyei Jogú Város Közgyűlésének**

**….../2016.(II.18.) határozata**

**a Dunaújváros Megyei Jogú Város közigazgatási területén végzett közfeladatok ellátására vonatkozó szolgáltatási szerződés (2016. január-március hónap) 1. számú módosításáról**

1.) Dunaújváros Megyei Jogú Város Közgyűlése jelen határozatával Dunaújváros Megyei Jogú Város Önkormányzata és a DVG Dunaújvárosi Vagyonkezelő Zártkörű Részvénytársaság által 2015. december 21-én megkötött a 2016. január-március hónapokra szóló szolgáltatási keretszerződés 1. számú módosítását III., VIII., XIV. során szereplő előirányzatok emelésével, jóváhagyja.

2.) Az 1. pontban szereplő kötelezettségvállalásra Dunaújváros Megyei Jogú Város Önkormányzata 2016. évi költségvetésről és annak végrehajtásáról szóló 5. mellékletének 5. számú „Környezet-egészségügy” elnevezésű előirányzat során az éves előirányzaton belül 14.000.000,-Ft többlet fedezet biztosított.

3.) Az 1. pontban szereplő kötelezettségvállalásra Dunaújváros Megyei Jogú Város Önkormányzata 2016. évi költségvetésről és annak végrehajtásáról szóló 5. mellékletének 5. számú „Környezet-egészségügy” elnevezésű előirányzat során az éves előirányzaton belül 1.000.000,-Ft többlet fedezet biztosított.

4.) Az 1. pontban szereplő kötelezettségvállalásra Dunaújváros Megyei Jogú Város Önkormányzata 2016. évi költségvetésről és annak végrehajtásáról szóló 5. mellékletének 5. számú „Városüzemeltetés” elnevezésű előirányzat során az éves előirányzaton belül 10.000.000,-Ft többlet fedezet biztosított.

5.) Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített, a DVG Dunaújvárosi Vagyonkezelő Zrt.-vel 2016. január-március hónapra szóló szolgáltatási keretszerződés 1. számú módosítását írja alá, továbbá jelen határozat alapján intézkedjen a kötelezettségvállalás nyilvántartásba vételéről és a folyamatos pénzügyi teljesítésről.

Felelős: - a határozat végrehajtásáért:

 a polgármester

 - a határozat végrehajtásában való közreműködésért:

 a városüzemeltetési és beruházási osztály

 a költségvetési és pénzügyi osztály

Határidő: 2016. február 29.

Dunaújváros, 2016. február 18.

 **Pintér Attila s.k. Hingyi László s.k.**

 **a pénzügyi bizottság elnöke a gazdasági és területfejlesztési**

 **bizottság elnöke**

 **Tóth Kálmán s.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke turisztikai bizottság elnöke**